lees, leer en die ogies | © My Klaskamer - idees en gedagtes uit 'n juffrou se pen
Skouer aan die wiel	Juffrou se kiekies
lees, leer en die ogies
Juffer	afrikaans, mamma, onderwys, ouers, pappa, skool	lees, oë, ogies, oogbewegings, oogoefeninge, persepsie, visuele persepsie, VMI	17 Kommentaar
Visuele oefeninge speel ‘n groot rol tydens die leerproses. Daarom maak arbeidsterapeute en opvoedkundige sielkundiges spesifieke melding van die VMI – ‘n telling wat bepaal of die kind se visueel perseptuele ontwikkeling op die korrekte vlak is. Dit is ‘n goeie indikasie of die outjie sukkel of sal sukkel met sy werk.
Dikwels word ‘n spesifieke leesprobleem ook aan ‘n lae VMI gekoppel. Indien die VMI onder die kind se kronologiese ouderdom is, word daar gewoonlik aanbeveel dat die kind terapie ontvang.
Kla jou kleintjie as hy moet lees? Is lees vermoeiend? Dan is daar ‘n moontlikheid dat die probleem by die ogies lê. Die oogspiertjies beweeg dalk nie egalig nie en veroorsaak spanning. Die ogies raak dus gou moeg en die leesproses bly ‘n pyn. Dit sal wenslik wees om die ogies te laat toets vir visie én vir onegalige oogbewegings.
Om die oogbewegings tuis te ontwikkel, kan jou kind Eye Can Learn se oefeninge volg. Die kop moet stil gehou word en slegs die ogies moet beweeg. ‘n Paar minute per week help reeds.
Indien jy herhaalde uitvalle soos die omkering vir syfers en getalle (bv. b/p/d, n/u, getalle in die spieëlbeeld) of die omruiling van posisie opmerk (bv. ou/uo, oe/eo), sou ‘n oogtoets wenslik wees om die oogbewegings en visie te toets. Skakel ‘n paar oogkundiges en optometriste in jou omgewing voor jy ‘n afspraak maak. Sommiges toets kinders jonger as 12 se oë gratis.
17 Kommentaar	(+add yours?)
Okt 20, 2008 @ 10:26:54
Dis geweldig interessant! Ek gaan dit beslis in gedagte hou.
Okt 21, 2008 @ 15:52:41
Maak gerus so 😉 Daar is ook programme soos WISE EYE en EYE CAN READ. Dis nogal duur…
Okt 22, 2008 @ 22:40:04
Hi Juffer, oulike inskrywing. Het jy al met Irlen-sindroom te doen gehad? Ek het nie daarvan geweet…voordat ‘n vriendin van my gaan studeer het as ‘n Opvoedkundige Sielkundige nie. Sy het toe ‘n kind in my Gr3-klas kom “scan”. Ek vertel jou meer as jy meer wil weet..ek het haar boek ook geleen op daardie stadium en daaroor gelees, baie interessant!
Okt 23, 2008 @ 17:22:52
Ja! 😆 Ek het skoon vergeet, Nikita. Dit pas baie goed in. Ek het so ‘n tyd gelede ‘n outjie gehad wat gediagnoseer is met Irlen sindroom. Die onderwysers wou nie byt aan dié sindroom nie en het die outjie net geïgnoreer. Ek sal graag nog wil hoor. Ek het hierdie stukkie ook gekry:
Okt 23, 2008 @ 18:12:34
Daardie link is nou regtig BAIE oulik! Dankie!! Ek het hom hier by my ook gesave. Toe ek met haar aan die gesels geraak het oor Irlin en ek als uitgevis het, vra ek haar toe (na ek vermoed het die outjie in my klas het die probleem) om hom te “scan” wat sy maar te gretig was om te doen, want dit het haar die ondervinding gegee wat deel was van haar kursus. -Toevallig ook ‘n onnie se seuntjie wat saam met my op daardie stadium skoolgehou het en hy was ook op ons RO-komitee, so hy het geen probleem gehad met die “toets” nie. Ek het vermoed hy’t een of ander oog-“probleem” nav die leesfoute/skryfprobleme wat hy gehad het. Uit die “scan” het sy agtergekom dat hy met ‘n geel agtergrond beter gelees het en hy het self gese dat hy gevind het dat die geel vir hom die lees makliker gemaak het. Sy het toe vir hom die geel “overlay” gegee en wanneer ons lees in die klas gedoen het, het hy sy geel “overlay” uitgehaal en oor sy bladsy geplaas en gelees, ek kon ‘n verbetering agterkom. Hy is toe later geneem vir ‘n goeie oogtoets en ‘n bril gekry met getinte glase! Jy moet daardie Onderwyseres hier laat lees! 🙂 Dis die probleem, min mense (onnies) is behoorlik ingelig oor hierdie tipe probleme en tel nie die probleme op nie! Ek dink eerlikwaar dat Universiteite en Kolleges moet met Orto-pedagogiek/Orto-didaktiek/RO meer klem le op hierdie tipe van goed!
Irlen Syndrome: Reading by the colours « Chessalee
Okt 23, 2008 @ 22:10:04
Okt 24, 2008 @ 18:50:24
Feb 16, 2009 @ 20:56:45
Hierdie kommentaar is vir my vreeslik interressant. Ek gaan my seuntjie more toets, en kyk of dit dalk vir hom werk.
Geel lees vir my makliker. Ek is disleksies, maar nie met lees of syfers nie, maar wel wanneer ek tik. Vir die een of ander onverklaarbare rede ruil my hande hulle sleutels om, bv. s & l ruil, en d & k ruil baie gereeld. Dit is nie asof ek nie kan tik nie, ek het in Matriek 1994 in die Vrystaat ‘n onderskeiding in Tik gehad.
Hoe meer ek op jou blog lees, hoe meer positief raak ek. Ek word so opgewonde, dat ek wens my seuntjie kon met so min slaap soos ek oor die weg kom, dan kon ons nog ‘n paar ure ‘n dag ekstra “gewerk” het, so speel-speel.
Baie dankie vir alles!
Feb 17, 2009 @ 15:26:48
Dis ‘n plesier. Ek hoop dat die toetsing positiewe resultate sal gee. Kyk ook by die stukkie oor Irlen-sindroom.
Ek hoop julle gretigheid is ‘n inspirasie vir baie ander mamma’s en pappa’s 😉
Apr 21, 2010 @ 22:38:09
goeie naand. ek het ‘n dogtertjie van 6 en in gr. 1. sy is baie slim,soms te slim. die juf.se sy moet getoets word vir aandag afleibare sindroom.sy het ‘n baie goeie geheue, maar sy word te gou kwaad. sy is baie aggressief en skree op almal, behalwe op haar pa. sy weet sy sy kan nie kanse vat met hom nie. ek vra jou hulp asb. wat kan ek doen by die huis om die situasie te verbeter?
Apr 22, 2010 @ 19:41:34
Ja, daar is dikwels slim outjies met aandagafleibaarheid. Kyk gerus by hierdie skakel.
Dalk is daar wel ‘n paar plekkies waaraan ‘n mens aandag kan skenk. ‘n Goeie roetine (bv. vroeg bed toe) en gesonde kos is reeds ‘n begin. Sorg dat julle baie besig-bly dinge het om haar te vermaak. Opvoedkundige speletjies, stories met boekies en ‘n CD, aktiwiteitsboekies (daardie besig-bly boekies met die doolhowe en dinge), legkaarte, ens. sal jou dogtertjie besig hou. Sy sal dus nie kans kan kry vir “te woelig” of “moeilik” wees nie.
Indien die situasie nie binne 2 – 3 weke verbeter nie, kan ‘n mens gerus met ‘n kundige gaan gesels. Baie sterkte 😉
Mei 07, 2013 @ 20:28:19
Hello Juffer!!! My dogter met Down Sindroom is 16 jaar oud … Sy lees al basiese woorde op rekenaar … Het jy dalk vir my hulpmiddels of raad hieroor.
Mei 08, 2013 @ 18:49:09
Middag, Ezle 😉
Ek sou voorstel dat jy loer na die flitskaarte en sigwoorde se inskrywings/idees. So kan julle op spesifieke klankkombinasies fokus om sinne te vorm en sukses te verseker. Tik gerus ook soekterme soos lees, abc, klank, dubbelklank, skrif, skryf…by die bruin soekblokkie aan die regterkant in. Dit sal vir jou verskillende idees gee.
Trumpeter Publishers (by PNA verkrygbaar) en SMILE (dikwels in pakke van 4-6 boekies/vlakke) het oulike boeke wat van eenvoudige klanke en stories tot meer ingewikkelde stukke bevat. Ek gebruik dit graag, omdat die take/lesse/stukkies nie oorweldigend is vir beginners 😉 Probeer om eers na die boeke te kyk voor jy koop.
Mei 08, 2013 @ 20:06:58
Hello Juffer, duisend dankies! Hierdie is werklik ‘n awesome blad, wens ek kon al die kennis he!!! Ek sal dit vir seker doen!! Het jy dalk ‘n naam van ‘n rekenaarprogram wat afrikaans en opvoedkundig is vir my?
Mei 09, 2013 @ 18:03:01
Ek weet mense gebruik Big Boet en Lesers is Leiers, maar ek maak nie self gebruik van rekenaars tydens remediëring nie. Kyk ook na die skakel vir die Selfie-reeks. 😉
Mei 13, 2013 @ 09:39:56
More wil graag weet my kind in gr1 kan nie lees nie. Sy klank en klank spel maar dit is asof sy nie die prent van die klank kan stoor nie. Sy skryf maar dit is sommer net ‘n klomp letters. Het iemand dalk raad.
Mei 13, 2013 @ 17:28:25
Middag, Susan 😉
Hersien eers die klanke waarmee sy worstel. Ek betrek die klanke dan by kort (drieletter) woorde en ons klanke dié woorde oor-en-oor, vinniger-en-vinniger, uitgerek en gefluister…wat ook al die beste vir die outjie werk. Sommige kinders maak selfs die ore en oë toe om hulself beter te hoor – veral as ons stadig en uitgerek “klank-sing”.
As dié metodes nie na ‘n paar dae begin werk nie, kan julle altyd ‘n spraakterapeut kontak vir ‘n evaluasie. Die outjies is reeds besig met rapportwerk en ‘n mens wil nie die agterstand te groot laat word nie 😉 Baie sterkte
Lynette Posthumus on rympies, gedigte en versi…
Juffer on Verwysings
Anita Pieterse on Verwysings
Juffer on Skoolgaande of skoolpligtige…
Ronel on Ontmoet vir Juffrou
Bonita on Skoolgaande of skoolpligtige…
Marlene on Ontmoet vir Juffrou
Explain Everything™ Classic - Explain Everything sp. z o.o.
‘n Nuwe skooljaar
Skouer aan die wiel
2018 is hier!
‘n Geseënde Kersfees!
Januarie 2018 (8)
#hulpmiddels #resources #MyKlaskamer #sateachers #edchatsa teachingresources.co.za/vendors/my-kla… https://t.co/EVnuJ7zYKX 4 hours ago
RT @SATeacha: Spikkelwoorde: Flitskaarte - Teacha! buff.ly/1IyqgFu http://t.co/2ibnDqMlQx 16 hours ago